Id-Deputat Laburista Silvio Parnis mhux se jkun qed jikkontesta l-elezzjoni ġenerali. F'post qasir fuq Facebook, id-Deputat irringrazzja lill-kostitwenti tiegħu mill-ewwel u r-raba' distrett elettorali talli appoġġjawh, u żied li "għalkemm mhux qed nikkontesta dan ma jfissirx li l-ħbiberija tagħna se tispiċċa." "Grazzi tal-kuraġġ li qed tagħmluli biex nerġa' nikkontesta. Nistqarr magħkom li d-deċiżjoni ħadtha. Nibqa' nħobbkom imma nitlobkom biex tifhmuni." L-aħbar waslet ġimgħa wara li d-deptutat, li kien elett għall-ewwel darba fl-1998, tella' ritratt fuq il-midja soċjali tiegħu nnifsu f'uffiċju ġdid. Fl-14 ta' Jannar, Parnis kiteb "Illum se nibdew naqdu n-nies minn uffiċju ġdid. Huwa ta' pjaċir u unur li nibqa' naqdik." L-eks Sindku ta' Raħal Ġdid kien elett f'ħames elezzjonijiet ġenerali konsekuttivi. Parnis kien l-uniku membru tal-Kabinett inizjali tal-Prim Ministru Robert Abela mhux inkluż fir-reshuffle ta' Novembru 2020, u wara kien ħabbar fil-pront li mhux se jikkontesta elezzjoni ġenerali oħra. .td_uid_3_61ec6177871a5_rand.td-a-rec-img{text-align:left}.td_uid_3_61ec6177871a5_rand.td-a-rec-img img{margin:0 auto 0 0}